অন্যদিকে জেলা বিএনপি’র বর্তমান সভাপতি মো. শরীফুল আলম আগামী নির্বাচনকে টার্গেট করে সাংগঠনিক শক্তি বৃদ্ধির উদ্দেশ্য নিয়ে অবিরাম কাজ করে যাচ্ছেন। এ আসনে মো. শরীফুল আলমের ব্যক্তি ইমেজই বিএনপিকে এগিয়ে রেখেছে। তার ব্যাপক পরিচিতি ও জনপ্রিয়তাকে কাজে লাগিয়ে আসনটি দখলে নিতে মরিয়া বিএনপি। নিজেদের অবস্থানকে শক্ত করতে নেতাকর্মীদের সঙ্গী করে মাঠপর্যায়ে সরব রয়েছেন শরীফুল ইসলাম। দলীয় কর্মসূচি পালন ও সাংগঠনিক কর্মসূচি বাস্তবায়নে দফায় দফায় হামলা-মামলার শিকার হচ্ছেন তিনি। যেতে হয়েছে কারাগারেও। এরপরও হতোদ্যম না হয়ে নেতাকর্মীরা স্বপ্ন দেখছেন শরীফুল আলমকে নিয়ে।